Nafa­rro­a­ko Par­la­men­tu­ko Mahai­ak, 2019ko abenduaren 9an egin­da­ko bil­ku­ran, era­ba­ki hau hartu zuen, bes­te­ak beste:

Nafa­rro­a­ko Foru Era­en­­­­­­­­tza Berre­za­rri eta Hobe­­­­­­­­tze­a­ri buruz­ko Lege Orga­ni­ko­a­ren 19.1.b) arti­ku­lu­ak aitor­­­­­­­­tzen dien lege­gin­­­­­­­­tza­-eki­me­na era­bi­liz, Navarra Suma talde parlamentarioak Landa-eremuetako Emakumeen Estatutuari buruzko Foru Lege proposamena aurkeztu du.

Hori horre­la, Lege­bil­­­­­­­­tza­rre­ko Erre­ge­la­men­du­ko 148. arti­ku­lu­an eza­rri­ta­ko­a­re­kin bat, Ele­du­nen Ba­­­­­­­tza­rra­ri en­­­­­­­tzun ondo­ren, hona

ERA­BA­KIA:

**1.** Agin­­­­­­­­tzea Nafa­rro­a­ko Par­la­men­tu­ko Aldiz­ka­ri Ofi­zi­a­le­an argi­ta­ra dadin Landa-eremuetako Emakumeen Estatutuari buruzko Foru Lege pro­po­sa­me­na.

**2.** Foru lege pro­po­sa­men hori Nafa­rro­a­ko Gober­nu­a­ri igor­­­­­­­­tzea, Erre­ge­la­men­du­ko 148. arti­ku­lu­an eza­rri­ta­ko ondo­rio­e­ta­ra­ko.

Iru­ñe­an, 2019ko abenduaren 9an

Lehen­da­ka­ria: Unai Hualde Iglesias

Nafarroako Landa-eremuetako
Emakumeen Estatutuari buruzko Foru Lege proposamena

ZIOEN AZALPENA

Emakumeek aurre egin behar dieten diskriminazio-egoerak larriagotu egiten dira landa-eremuaz ari garenean: zerbi­tzu publikorik edo, oro har, zerbi­tzurik ez izateak, azpiegiturarik ez izateak eta bizi­tza per­tsonala eta familiakoa lan-arloarekin kon­tzilia­tzea ahalbide­tzen duen baldin­tzarik ez izateak ekarri ohi dute emakume askok hiri-ingurunean bizi­tzea aukera­tzea, zerbi­tzu horiek errazago eskura baitaitezke. Emakumeek lan-merkatuan sar­tzeko beharrezko gaitasunak lor­tzen dituzte, baina zerbi­tzurik ez izateak hainbesteraino zail­tzen du merkatu horretan sar­tzea, non daukaten aukera, askotan saihe­tsezina, hiri-inguruneetara joatea izaten baita.

Foru lege honek hiru baldin­tza ditu oinarri: landa-ingurunean emakumeen eta gizonen artean oraindik ere gerta­tzen den desberdintasun-egoera; landa-ingurunearen eta hiri-ingurunearen arteko desberdintasunei buruzko egiaztapena, eta Nafarroako landa-inguruneak husten jarrai­tzen duela dioen ezin saihestuzko datua. Bere asmoa, azaldutako guztia konpon­tzen lagun­tzeaz gain, emakumeek landa-ingurunearen garapenari egindako ekarpenaren balioa aitor­tzea da. Neurriak propor­tzionaltasunez eta eraginkortasunez har­tzea da kontua.

Honako hauek osa­tzen dute emakumeek ingurune horretan gera­tzeko aukera izateko gu­txieneko abiapuntua: landa-eremuko emakumeen lana aitor­tzea, beren eskubideak hiriko biztanleek egikari­tzen dituzten neurri berean egikari­tzeko aukera emanen dieten kalitatezko oinarrizko zerbi­tzuak izatea, komunikazio-bide egokiak izatea, Administrazioaren lagun­tza eta diskriminazio positiboa izatea eta landa-eremuko gobernu-organoetan emakumeen parte-har­tzea susta­tzea.

Foru lege honen bidez, zehaztasunak lortu nahi dira Nafarroako administrazio publikoen betebeharretan, landa-eremuko emakumeen eskubideak benetan gauza­tzen direla berma dezaten, eta administrazio horiei beharrezko baliabideak eman nahi zaizkie landa-eremuan, nekazari­tza-sektorean eta hiri-ingurunearekin alderatuta gizonen eta emakumeen aukera- eta tratu-berdintasuna lor­tzeko.

Landa-mundua oso errotuta dago bertako biztanleen­tzat, eta erro­tze hori haren indargune nagusietako bat da, baina, egia da, era berean, emakumeak direla horretan fun­tsezko zeregina dutenak: erro­tze horren transmisoreak dira. Landa-eremuko emakumeen emigrazioak arazo bat sor­tzen du landa-ingurunean, eta, horren ondorioz, landa-ingurunea despopulatu, zahartu eta maskulinizatu egiten da.

Foru lege honen lehentasunetako bat, beraz, emakumeen bizi-aukerak hobe­tzea da, emakumea landa-ingurunearen egituraketa eta kohesio sozialerako fun­tsezko figura baita.

Foru lege honek landa-ingurunean eragile ezberdinek egiten duten lana koordinatuko du, oihar­tzun handiagoa izanen duten emai­tzak lor­tzeko.

Horregatik guztiagatik, Nafarroako Landa-eremuko Emakumeen Estatutua onar­tzearen ondorio zuzena da Nafarroako Parlamentuak emakumeen eta gizonen tratu- eta aukera-berdintasunaren prin­tzipioekin duen konpromisoa, haien sexua eta ingurune geografikoa edozein izanik ere, eta honako konpromiso hau dakar berekin: Nafarroako gizartea emakumeen eta gizonen berdintasun erreala, praktikoa, eraginkorra eta egiazkoa lor­tzera orientatuko duten jarduerak susta­tzea, baita —eta bereziki— landa-ingurunean eta hiri-inguruneari dagokionez ere. Nafarroako Parlamentuak Nafarroako kohesio sozialerako ezinbesteko bul­tzada horretan sinesten du.

Estatutu honen esparru juridikoa oinarri­tzen da nazioarteko, Europako, estatuko eta foru-eremuko esparruetatik bul­tzatutako emakumeen eta gizonen tratu- eta aukera-berdintasunaren prin­tzipio juridiko uniber­tsalari buruzko xedapen eta jarduketetan, eta bereziki, Emakumeen eta Gizonen arteko Berdintasunari buruzko apirilaren 4ko 17/2019 Foru Legean xedatutakoan.

I. KAPITULUA
Xedapen orokorrak.

**1. artikulua.** Xedea.

Foru lege honen xedea da landa-inguruneko emakumeen eta gizonen arteko eta landa-eremuko emakumeen eta hiriko emakumeen arteko berdintasun prin­tzipioaren aplikazioa eraginkor egitea, tratuari eta aukerei dagokienez, landa-eremuko emakumeen autonomia eta posizio ekonomiko, profesional, sozial eta politikoa sustatuko duten neurriak ezar­tzearen bidetik, haien eskubideen aitorpena bermatuz eta sustatuz.

**2. artikulua.** Prin­tzipioak.

Foru lege honetan ezarritako helburuak lor­tzeko, ondokoak izanen dira Nafarroako administrazio publikoek beren eskumenen esparruan jarduteko prin­tzipio orokorrak:

a) Landa-eremuko emakumeen tratu- eta aukera-berdintasuna, eta sexuagatiko edo/eta generoagatiko eta lurralde-kokapenagatiko edozein diskriminazio ezaba­tzea, eremu guztietan, hargatik emakume horien­tzako ekin­tza positiboa erago­tzi gabe.

b) Maila guztietan, fase guztietan eta inplikatutako eragile guztiei dagokienez, landa-eremuko emakume izatearen ikuspegiaren zeharkakotasuna lor­tzea Nafarroako administrazio publikoek gara­tzen dituzten politika guztietan, ikuspegi integraleko mekanismoak abian jarriz.

c) Emakumeen eta gizonen presen­tzia orekatua izatea landa-eremuko ordezkari­tza- eta erabaki-organoetan.

d) Landa-eremuan diharduten enpresen eremuan emakumeen eta gizonen arteko tratu- eta aukera-berdintasunari buruzko ekin­tzak bul­tza­tzea, eta emakumeen­tzako diskriminazio positiboko ekimenak susta­tzea.

**3. artikulua.** Definizioak.

Foru lege honen ondorioetarako, honela ulertuko dira:

a) Landa-ingurunea: 3.000 biztanletik beherako udalerri guztiek osa­tzen dutena.

b) Landa-eremuko emakumeak:

– Nafarroan nekazari­tza-ustiategi baten edo landa-ingurunean kokatutako beste edozein enpresa-jardueraren titular diren edo izan nahi duten emakumeak.

– Nafarroako landa-ingurunean bizi diren emakumeak.

e) Zuzeneko diskriminazioa: daukan sexua edo/eta generoa dela eta, konparagarria den egoera batean dagoen beste per­tsona bat baino okerrago trata­tzen den, tratatu den edo trata daitekeen per­tsona baten egoera.

d) Zeharkako diskriminazioa: i­txuraz neutroak diren arau, irizpide edo praktiken aurrean, sexu edo/eta genero bateko per­tsonak beste sexu edo/eta genero bateko per­tsonekiko desabantaila berezi baten aurrean jar­tzen dituen diskriminazio mota.

e) Diskriminazio anizkoi­tza: faktore asko guru­tza­tzeak eragindako diskriminazioa, besteak beste, sexua edo/eta generoa, jatorri etnikoa, erlijioa edo kredoa, desgaitasuna, sexu-orientazioa, adina, gu­txiengo bateko kide izatea, lurralde-egoera eta zerbi­tzurik ez izatea, landa-inguruneko emakumeen­tzako desberdintasun-egoera larriagoak eraginez.

f) Nekazari­tza-eremua: nekazari­tzako, abel­tzain­tzako, nekazari­tzako elikagaien industriako, basogin­tza-sektoreko eta ingurumeneko jardueren eremua.

**4. artikulua.** Landa-eremuko emakumeen­tzako ekin­tza positiboko neurriak.

Landa-inguruneko emakumeen eta gizonen arteko eta landa-inguruneko eta hiriko emakumeen arteko berdintasun erreala eta praktikoa susta­tzeko, Nafarroako Gobernuak eta Nafarroako toki entitateek neurri espezifikoak hartuko dituzte emakumeek landa-ingurunean jarrai dezaten errazteko, foru lege honetan eta bera gara­tzen duten xedapenetan jasotakoaren arabera.

II. KAPITULUA
Berdintasuna landa-eremuko emakumeen prestakun­tzan eta enpleguan

**5. artikulua.** Landa-emakumeen besteren konturako enplegua susta­tzea.

1. Landa-eremurako lagun­tzak eta diru-lagun­tzak arau­tzen dituen araudi osoan, landa-eremuko enpresek emakumeak kontrata­tzeari eta haien lanbide-sustapenari lehentasuna emateko irizpideak ezarriko dira, eta irizpide horiek ezin izanen dira izan balorazio-irizpide guztien % 10 baino gu­txiago.

2. Nafarroako Gobernuak neurri fiskalen bidez sustatuko du landa-eremuko enpresek helburu argiak, ebaluagarriak eta kuantifikagarriak ezar di­tzaten, emakumeek enpresa horien goi-karguetan eta administrazio-kon­tseiluetan duten presen­tziari dagokionez.

**6. artikulua.** Landa-eremuko emakumeen ekin­tzaile­tza susta­tzea.

Emakumeen ekin­tzaile­tza landa-ingurunean susta­tzeko asmoz, Nafarroako Gobernuak honako jarduketa hauek abiaraziko ditu:

a) Urtero, landa-eremuan emakumeen ekin­tzaile­tza susta­tzeko lagun­tza-lerro bat ezarriko du.

b) CEINen bidez, landa-eremuko emakumeei prestakun­tza eta lagun­tza emateko programak ezarriko ditu, landa-ingurunean emakumeak buru dituzten enpresa-proiektuak abian jar­tzeko.

c) Lehen sektorean eta, oro har, landa-ingurunean enpresak sortu nahi dituzten emakume gazteen­tzat berariaz diseinatutako finan­tza-tresnak sustatuko ditu.

d) Urteko saria eskatuko du, zuzkidura ekonomikoarekin, landa-eremuan emakumeak buru dituzten ekin­tzaile­tza-ekimen onenak aitor­tzeko.

e) Hobari eta kenkari fiskalak indartuko ditu onuradunak landa-eremuetan bizi diren emakumeak direnean.

f) Sustatuko du landa-ingurunean emakumeak buru dituzten ekin­tzaile­tza-proiektuei abalak eta kreditu bigunak ematea.

**7. artikulua.** Landa-eremuko emakumeen prestakun­tza.

Emakumeen enplegurako prestakun­tza landa-ingurunean susta­tzeko asmoz, Nafarroako Gobernuak honako jarduketa hauek abiaraziko ditu:

a) Diskriminazio positiboko neurriak ezarriko ditu, landa-eremuko emakumeen lan-arloaren orainaldiari eta etorkizunari modu positiboan aurre egin ahal izateko gaitasun eta trebetasun berrien ikaskun­tzarako sarbidea izateko.

b) Bereziki, Nafar Lansare-Nafarroako Enplegu Zerbi­tzuak bermatuko du bere prestakun­tza ikastaroen % 15 gu­txienez landa-eremuko emakumeen­tzat izanen direla eta landa-eremuan eginen direla. Era berean, landa-eremuko emakumeen­tzat prestakun­tza arautua eta ez-arautua antolatuko du, modu ez-presen­tzialean garatua, E-Learning bidez.

c) Berdintasunaren arloan eskumena duen departamentuaren bidez, berariazko prestakun­tza-programak ezarriko ditu landa-eremuko emakumeen­tzat, haien ahaldun­tzerako erraztasunak emateko.

d) Landa-eremuko emakumeek teknologia berriak erabil­tzea eta hari buruzko prestakun­tza jaso­tzea sustatuko ditu, hiri-ingurunearen eta landa-ingurunearen arteko eten digitala murrizteko eta IKTekin lotutako enplegu-hobiak susta­tzeko.

**8. artikulua.** Landa-eremuko emakumeen nekazari­tza-ustiategietako titulartasuna.

1. Emakume nekazariek, abel­tzainek edo nekazari­tza-jardueraren bat egiten dutenek ustiategien titulartasuna baldin­tza berdinetan eskura­tzeko eskubidea dute, horrek dakar­tzan onura eta eskubide guztiekin.

2. Nafarroako Gobernuak sustatuko du emakumeek ustiategien erregistroko titulartasuna eskura dezaten, bai eta ustiategiari dagozkion lagun­tzen, ordainketen, ekoizpen-eskubideen, primen, kuoten edo ondorio baliokideak dituzten beste neurri ba­tzuen titulartasuna ere.

3. Nafarroako Gobernuak aldizka informazio-, hedapen- eta sen­tsibilizazio-kanpainak eginen ditu, bai eta berdintasunaren eta landa-garapenaren arloan eskumena duten departamentuetako teknikarien­tzako prestakun­tza-kanpainak ere, emakumeek titulartasun partekatua eskura­tzeko duten eskubideari buruzkoak.

III. KAPITULUA
Emakumeek landa-ingurunean jarrai dezaten lagun­tzeko neurriak

**9. artikulua.** Landa-eremuan azpiegiturak eta zerbi­tzuak sor­tzea eta gara­tzea.

Landa-eremuko azpiegiturak eta zerbi­tzuak genero-ikuspegiarekin sortu eta garatuko dira.

**10. artikulua.** Landa-eremuan haur-eskolak eta e­txe lagunak susta­tzea.

1. Nafarroako Gobernuak landa-eremuan haur eskoletarako garraio sistema bat sustatuko du, familien beharretara eta inguruabarretara egokitua eta jangela zerbi­tzuarekin pareka daitekeena.

2. Landa-eremuan e­txe lagunak ireki­tzea sustatuko du Nafarroako Gobernuak.

**11. artikulua.** Kon­tziliaziorako tresnak eta telelana.

Landa-ingurunean emakumeen lana, familia eta bizi­tza per­tsonala uztar­tzea errazteko asmoz, Nafarroako Gobernuak honako neurri hauek abiatuko ditu:

a) Lagun­tza-lerro bat, beren lan- edo lanbide-jarduera aldi baterako eten behar duten emakumeak beste emakume ba­tzuekin ordeztea errazteko, etetea justifika­tzen duen arrazoiak honako hauek direnean: norberaren edo familiaren arretarako zerbi­tzu publiko mediko edo hezkun­tzakoak ez egotea edo urrun egotea, amatasunagatiko baimenak edo gaixotasunagatiko baja. Horretarako, landa-eremuko emakumeen lan-pol­tsa bat osatuko da, eta haren bidez eginen dira jarduera etetea saihestuko duten ordezkapen hobaridunerako kontratazioak.

b) Sozietateen gaineko zergan, landa-inguruneko emakumeen kon­tziliazioa bul­tza­tzeko neurriak ezar­tzen dituzten enpresen gastuen % 15erainoko kenkaria, telelana abian jarriz.

**12. artikulua.** Osasunerako sarbidea landa-ingurunean.

1. Osasun Departamentuak osasun-emai­tzak ebalua­tzeko sistemak ezarriko ditu, generoaren eta populazioen araberako osasun-emai­tzetan desberdintasunak minimizatuko dituzten esku-har­tzeak identifika­tzeko eta ezar­tzeko, batez ere landa-ingurunean bizi diren emakumeengan desberdintasunak sor­tzen egon daitezkeenak.

2. Osasunbidea-Nafarroako Osasun Zerbi­tzuak landa-inguruneko emakumeei hurbilduko dizkie sexu- eta ugalketa-osasunerako arreta-zerbi­tzuak, osasun mentaleko zerbi­tzuak, pediatriako zerbi­tzuak, errehabilitazio-zerbi­tzuak, arreta soziosanitarioa, arreta odontologikoa, e­txeko errehabilitazioa, fisioterapia, logopedia eta egoi­tza-susperraldia, arreta egokia emateko behar diren baliabideekin.

**13. artikulua.** Zerbi­tzuetarako sarbidea landa-ingurunean.

1. Landa-eremuko emakumeak beren ingurunean jarrai­tzea errazteko, gizarte-zerbi­tzuetako arlo guztietan honako zerbi­tzu hauek izanen dira:

a) Gizarte Zerbi­tzuetako Zentroa, talde guztiekin: Gizartera­tzeko eta Lanera­tzeko Taldea (GLT), Haur eta Nerabeen­tzako Arreta Taldea (HNAT) eta Generoko Indarkeriaren Biktimei Lagun­tza Integrala emateko Taldea (GIBLIT).

b) Adinekoen­tzako landa-eremuko eguneko zentroa, eskaria bete­tzeko adina plaza publiko dituena.

c) Eskaria bete­tzeko adina plaza publiko dituzten adinekoen egoi­tza.

d) Eskaria bete­tzeko adina plaza publiko dituen zentro okupazionala.

e) Garraio egokitua eta lagundua, plaza publikoak eta eskaria bete­tzeko adina ibilbide dituena.

f) Autonomia per­tsonala susta­tzeko eta mendekotasuna prebeni­tzeko zerbi­tzuak, eskaria bete­tzeko plaza publiko nahikoekin.

2. Zerbi­tzu horiek genero-ikuspegiarekin diseinatu eta garatuko dira.

3. Gizarte-zerbi­tzuen arloan eskumena duen departamentuak hurbiltasuneko zerbi­tzu osagarriak ezarriko ditu landa-eremuko e­txez e­txeko arreta-zerbi­tzurako. Zerbi­tzu horrek, osagarri gisa, honako hauek eskainiko ditu: e­txez e­txeko janaria, e­txez e­txeko garbitegia, ile-apaindegia, podologia, osasun-kon­tsultetara joateko garraio egokitua, beste udalerri batean erosketak edo kudeaketak egitea, liburutegi mugikorra, zain­tzaileei lagun­tzeko eta a­tseden har­tzeko zerbi­tzua, zain­tzaileen­tzako prestakun­tza, teknologia berrien arloko prestakun­tza eta parte-har­tzerako eta bakardade- eta isolamendu-egoerak gaindi­tzeko sustapena.

**14. artikulua.** Genero-indarkeriaren aurkako babesa.

1. Emakumeen aurkako indarkeriaren kontra jarduteko apirilaren 10eko 14/2015 Foru Legearen esparruan landa-eremuan generoko indarkeriaren aurka jarduteko har­tzen diren neurri guztiak landa-eremuko emakumeen­tzat eskuragarriak izan beharko dira.

2. Arreta berezia jarriko zaio landa-ingurune ­txikietan emakumearen konfiden­tzialtasuna eta segurtasuna babesteari.

**15. artikulua.** Landa-eremuko emakumeen elkarte-mugimendua susta­tzea.

Nafarroako Gobernuak eta toki entitateek landa-eremuko emakumeen elkarte-mugimendua sustatuko dute, eta emakume horiek eta ematen dituzten zerbi­tzuak ikusaraziko dituzte.

**16. artikulua.** Landa-eremuko emakumeen bizi-baldin­tzak hobe­tzeko sariak.

Nafarroako Gobernuak urtero sari bat ezarri eta emanen du Nafarroako landa-eremuko emakumeen bizi-baldin­tzak hobe­tzeko neurriei buruzko ikasketa-amaierako lanetarako.

IV. KAPITULUA
Landa-eremuko emakumeen ordezkari­tza

**17. artikulua.** Landa-eremuko emakumeek sektore publikoan parte har­tzea.

1. Nafarroako Foru Komunitateko sektore publikoa osa­tzen duten eta landa-eremuan eskumenak dituzten erakunde guztietako zuzendari­tza-organoetako kide izateko per­tsonak izendatu beharko dira, emakumeen eta gizonen arteko ordezkari­tza orekatua bermatuz, non eta ez diren arrazoi oinarridun eta objektiboak, behar bezala arrazoituak.

2. Landa-inguruneari zuzendutako lagun­tzen eta diru-lagun­tzen eskabideak balioe­tsi behar dituzten ba­tzordeek emakumeen eta gizonen osaera orekatua izan beharko dute, non eta ez diren arrazoi oinarridun eta objektiboak, behar bezala arrazoituak.

3. Emakumeen eta gizonen artean modu orekatuan izendatu beharko dira landa-eremuan diharduten eta sektore publikoaren partaide­tza duten erakundeetako zuzendari­tza-organoak era­tzeko edo organo horietako kide izateko per­tsonak, non eta ez diren arrazoi oinarridun eta objektiboak, behar bezala arrazoituak.

**18. artikulua.** Landa-eremuko emakumeen parte-har­tze sozial eta politikoa.

1. Nafarroako Gobernuak landa-eremuko emakumeen parte-har­tzea sustatuko du, haien interesak eta beharrak ordezkatuko dituzten politikak bul­tza­tzeko solaskide gisa, haien autonomia susta­tzeko eta haien posizio sozial, ekonomiko eta politikoa indar­tzeko helburuarekin.

2. Nafarroako Gobernuak sustatuko du landa-eremuan jarduten duten elkarte eta erakunde profesional, enpresarial, sindikal edo bestelakoen zuzendari­tza-organoetan emakumeen eta gizonen presen­tzia orekatua berma dadila. Horretarako, prestakun­tza-planak diseinatuko ditu elkarte eta erakunde horien­tzat.

3. Nafarroako Gobernuak bermatuko du landa-eremuko emakumearen ordezkari­tza egonen dela Foru Komunitateak parte har­tzen duen euroeskualdeetako organo guztietan.

4. Nafarroako Gobernuak landa-eremuko emakumeari buruzko gune bat ezarriko du berdintasunaren eta landa garapenaren alorrean eskumena duten departamentuen webguneetan, eztabaida-foro eta informazioa transferi­tzeko plataforma gisa.

**19. artikulua.** Landa-eremuko emakume adinduna eta landa-eremuko emakume desgaitua.

1. Nafarroako Gobernuak eta toki-erakundeek sen­tsibilizazio-estrategiak eta neurri zeha­tzak diseinatu eta abiaraziko dituzte, landa-eremuko emakume adinduek eta/edo desgaituek rol protagonista izan dezaten beren behar espezifikoei eragiten dieten erabakiak har­tzeko prozesuetan.

2. Nafarroako Adinekoen Kon­tseiluan eta Nafarroako Desgaitasunaren Kon­tseiluan adinekoen elkarteetako eta landa- eremuan ezarrita dauden desgaituen elkarteetako emakumeen eta gizonen presen­tzia orekatua egonen da.

3. Gizarte-zerbi­tzuen arloan eskumena duen departamentuak emakumeen presen­tzia sustatuko du landa-eremuko adinekoen elkarteen zuzendari­tza-ba­tzordeetan, eta dirulagun­tzak emateko deialdietan finan­tzazio handiagoa emanen die elkarte horiei, egoera hori dela-eta.

4. Adineko emakumeak eta desgaitasunen bat duten emakumeak kultur elkarteetan eta landa-eremuko emakumeen elkarteetan sar­tzea sustatuko du Nafarroako Gobernuak.

**Lehen xedapen gehigarria.** Erakunde arteko ituna.

1. Nafarroako Gobernuak eta Nafarroako Udal eta Kon­tzejuen Federazioak, foru lege honek indarra har­tzen duenetik sei hilabeteko epean, erakunde arteko itun bat sinatuko dute Nafarroan landa-eremuko emakumea susta­tzeko eta foru lege honetan jasotako neurriak har­tzeko, bi administrazio horien eskumenekoak direnak.

2. Itun horren barruan, landa-eremuko toki-erakundeetako 50 ordezkarik eta langilek berdintasunari buruzko prestakun­tza jasoko dute urtero.

**Bigarren xedapen gehigarria.** Europako sareekiko eta nazioarteko foroekiko harremanak.

Nafarroako Gobernuak bat eginen du Munduko Landagunearekin eta landa-eremuko emakumeen eskubideak susta­tzea eta berma­tzea helburu duten Europako sare guztiekin.

Hirugarren xedapen gehigarria. Landa-eremuan zerbi­tzuak mar­txan jar­tzea.

Nafarroako Gobernuak, foru lege hau indarrean jarri eta hiru hilabeteko epean, 10.1, 10.2, 13.1 b), c), d), e) eta f) eta 13.3 artikuluetan adierazitako zerbi­tzuetarako dagoen eskariaren azterketa bat eginen du, eta haiek abian jar­tzeko jarduketa-plan bat aurkeztuko du Nafarroako Parlamentuan, indarrean jar­tze horretatik sei hilabete igaro baino lehen, epe zeha­tzekin eta aurreikusitako aurrekontu-zuzkidurarekin.

**Azken xedapen bakarra.** Indarra har­tzea.

Foru lege honek Nafarroako Aldizkari Ofizialean argitaratu eta biharamunean hartuko du indarra.